Busbestuurder vas oor oorladingFoto verskaf deur die Wes-Kaapse verkeerspolisie Die bestuurder van ŉ bus is in Laingsburg in die Wes-Kaap in hegtenis geneem op aanklag dat hy sy bus oorlaai het. Kenny Africa, Wes-Kaapse verkeershoof, het gesê die bus het genoeg sitplekke vir 71 mense, maar daar was 117 passasiers op die bus ten tyde van die man se inhegtenisneming. “Hy het 46 passasiers te veel op sy bus gehad,” het Africa gesê. Die bus was van Johannesburg na Kaapstad onderweg. “Die bestuurder is tans in aanhouding by die Laingsburg-polisiestasie. Hy sal eersdaags in die hof verskyn.”